|  |
| --- |
| **Novčani bon za nabavku školskih udžbenika u školskoj godini 2017./18.** |
| Grad Split će sukladno Odluci o socijalnoj skrbi osigurati novčani bon za pokriće dijela troškova nabavke školskih udžbenika učenicima/cama iz socijalno ugroženih obitelji koji/e pohađaju I – VIII razreda neke od 27 osnovnih škola čiji je osnivač Grad Split, kao i za sve učenike/ice I - VIII razreda koji sa svojim roditeljima/skrbnicima/udomiteljima imaju prebivalište na području Grada Splita a pohađaju neku od osnovnih škola na području drugih, susjednih gradova i općina. |
| Za **učenike/ce iz kategorija\*** određenih Odlukom o socijalnoj skrbi koji/e su polaznici I - IV razreda osigurat će se novčani bon za pokriće dijela troškova nabavke odabranih udžbenika i školskog pribora u iznosu od 600,00 kuna, a za polaznike/ce V - VIII razreda novčani bon u iznosu od 700,00 kuna.  Pravo na novčani bon ostvaruju učenika/ca od I - VIII razreda uz uvjet da  jedan roditelj/skrbnik/udomitelj ima prebivalište na području Grada Splita neprekinuto najmanje tri godine do dana podnošenja zahtjeva:  1. Učenici/ce iz obitelji čiji prihod po članu ne prelazi 1000,00 kuna mjesečno, a što se dokazuje potvrdama Porezne uprave o visini dohotka i primitaka,  2. Učenici/ce iz obitelji u kojoj su oba roditelja/skrbnik/udomitelj nezaposleni, koji svoj status dokazuju potvrdom područne službe Hrvatskog zavoda za zapošljavanje o nezaposlenosti,  3. Učenici/ce iz obitelji s troje i više djece pod uvjetom da primaju dječji doplatak, što se dokazuje preslikom izvadaka iz matice rođenih za svako dijete i rješenjem Hrvatskog zavoda za mirovinsko osiguranje o priznatom pravu na doplatak za dijete.  Pored navedene dokumentacije roditelji/skrbnici/udomitelji su dužni dostaviti: presliku osobne iskaznice jednog roditelja/skrbnika/udomitelja, OIB roditelja/skrbnika/udomitelja i uvjerenje škole iz koje je vidljivo u koji je razred učenik/ca upisan/a u školskoj godini 2017./2018. ili presliku svjedodžbe završenog razreda osnovne škole.  Postupak za ostvarivanje prava učenika/ca I – VIII razreda na novčani bon je objavljen na www.split.hr i u svim osnovnim školama u Splitu, a uključuje sljedeće: roditelj/skrbnik/ udomitelj učenika/ce preuzima obrazac zahtjeva za ostvarivanje prava na novčani bon za kupnju školskih udžbenika u školi prema upisu učenika/ce ili na Internetskoj stranici www.split.hr te ispunjeni zahtjev s kompletiranom dokumentacijom predaje u tajništvo škole radnim danom od 9.00 sati do 12.00 sati **najkasnije do 30.6.2017. godine** (zahtjev s kompletiranom dokumentacijom za učenika/cu s prebivalištem na području Grada Splita koji/a pohađa I - VIII razreda u nekoj od osnovnih škola na području drugih gradova se dostavlja u centralnu pisarnicu Grada Splita do istog datuma). Zahtjev s potrebnom dokumentacijom može se poslati poštom ili osobno donijeti u centralnu pisarnicu.  Bonovi odobreni za učenike/ce I - VIII razreda će se preuzimati u tajništvu škole koju pohađa učenik/ca radnim danom od 9.00 sati do 12.00 sati počevši **od 28.8.2017. g. do 8.9.2017. godine** (bonovi odobreni za učenike/ce upisane u I - VIII razreda koji/e pohađaju osnovnu školu na području drugih gradova i općina će se preuzimati u istom razdoblju u Upravnom odjelu za socijalnu skrb i zdravstvenu zaštitu Grada Splita radnim danom od 9.00 sati do 12.00 sati na adresi Split, Obala kneza Branimira 17, I kat.  **Učenici/ce koji su prošle godine ostvarili pravo na pomoć za kupnju školskih udžbenika (pravo na novčani bon) imaju to pravo do kraja osnovnoškolskog obrazovanja pod uvjetom da se ne promjene činjenice i okolnosti koje utječu na ostvarivanje prava, te nije potrebno da ponovno podnose zahtjev. Ti učenici/ce će također preuzeti novčane bonove u svojim školama (ili u Upravnom odjelu) u gore navedenim terminima**.**Novčani bon neće se odobriti učenicima/cama koji su pravo na pomoć za nabavku udžbenika u školskoj godini 2017./18. ostvarili po nekoj drugoj osnovi.** |